Diari Oficial de la Generalitat Valenciana


Sumari del DOGV 8230, del 08-02-2018 (2018/1113)

RESOLUCIÓ de 5 de febrer de 2018, de la Direcció General de Política Lingüística i Gestió del Multilingüisme, per la qual s'estableix el calendari i el procés d'inscripció i matriculació per a la realització de la prova de certificació dels nivells del Marc Europeu Comú de Referència per a l'aprenentatge, l'ensenyament i l'avaluació de llengües (MECR) dels ensenyaments d'idiomes de règim especial en les escoles oficials d'idiomes de la Comunitat Valenciana, corresponent a la convocatòria 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8230

Data del DOGV
:   08-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1113


Data del document
:   05-02-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * examen
    * centre d'ensenyament

RESOLUCIÓ de 5 de febrer de 2018, de la Direcció General de Política Lingüística i Gestió del Multilingüisme, per la qual s'estableix el calendari i el procés d'inscripció i matriculació per a la realització de la prova de certificació dels nivells del Marc Europeu Comú de Referència per a l'aprenentatge, l'ensenyament i l'avaluació de llengües (MECR) dels ensenyaments d'idiomes de règim especial en les escoles oficials d'idiomes de la Comunitat Valenciana, corresponent a la convocatòria 2018. [2018/1113]  
  
Els articles 11.1, 15.1 i 19.1 del Decret 155/2007, de 21 de setembre, del Consell, pel qual es regulen els ensenyaments d'idiomes de règim especial a la Comunitat Valenciana i s'estableix el currículum de nivell bàsic i de nivell intermedi (DOGV 5605, 24.09.2007), estableixen que per a l'obtenció del certificat de nivell bàsic (nivell A2 del MECR), de nivell intermedi (nivell B1 del MECR) i de nivell avançat (nivell B2 del MECR) s'haurà de superar la prova de certificació dels ensenyaments d'idiomes de règim especial, regulada en l'Ordre de 10 de març de 2008, de la Conselleria d'Educació (DOGV 5728, 26.03.2008).  
  
L'article 3.4 de l'Ordre de 31 de gener de 2008, de la Conselleria d'Educació, per la qual es regula l'avaluació i promoció dels ensenyaments d'idiomes de règim especial a la Comunitat Valenciana, estableix que, en finalitzar l'últim curs dels diferents nivells en què siga necessària la superació de la prova de certificació, l'alumne o l'alumna podrà realitzar la mencionada prova (DOGV 5706, 19.02.2008).  
  
De la mateixa manera, l'article 14 de l'Ordre 87/2013, de la Conselleria d'Educació, Cultura i Esport, per la qual es regula l'organització i el funcionament de les escoles oficials d'idiomes de la Comunitat Valenciana, diu que, respecte a la prova de certificació, el referent normatiu és el determinat en l'Ordre de 10 de març de 2008, amb les excepcions exposades en aquesta ordre (DOGV 7118, 25.09.2013).  
  
L'article 14 de l'Ordre 87/2013 també determina la possibilitat de convocar proves extraordinàries de certificació per a cada idioma i nivell, i estableix que la convocatòria de les proves serà inclosa en la resolució de convocatòries de proves de certificació per a cada curs acadèmic, emesa per la direcció general amb competències en matèria d'ensenyaments de règim especial.  
Així mateix, en la disposició final primera de la mencionada Ordre 87/2013, de la Conselleria d'Educació, Cultura i Esport, s'afegeix la disposició addicional única a l'Ordre de 10 de març de 2008, on s'indica que totes les referències a nivells posteriors al bàsic (A2), intermedi (B1) i avançat (B2) s'hauran d'aplicar a tots els nivells previstos en el Marc Europeu Comú de Referència (MECR), és a dir, també als nivells C1 i C2.  
Per mitjà de la Resolució de 19 setembre de 2016, del director general de Política Lingüística i Gestió del Multilingüisme, van ser nomenats els membres de la Comissió Coordinadora de la prova de certificació per a les convocatòries 2017 i 2018 (DOGV 7885, 30.09.2016).  
  
Per tot això, en virtut de les competències que m'atribueix el Decret 186/2017, de 24 de novembre., del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer. Calendari de realització i convocatòries de les proves de certificació  
1. El calendari de realització de les tres destreses escrites de la prova de certificació de la convocatòria ordinària del curs 2017-2018 serà el que figura en l'annex I de la present resolució.  
2. El calendari de realització de les tres destreses escrites de la prova de certificació de la convocatòria extraordinària de setembre de 2018 serà el que figura com a annex II de la present resolució.  
3. El calendari de realització de la destresa d'expressió i interacció oral de la prova de certificació de la convocatòria ordinària del curs 2017-2018 serà l'establit i publicat en cadascuna de les escoles oficials d'idiomes. La prova d'expressió i interacció oral podrà tindre lloc abans de les destreses escrites, a partir del dia 21 de maig de 2018.  
  
4. El calendari de realització de la destresa d'expressió i interacció oral de la prova de certificació de la convocatòria extraordinària de setembre de 2018 serà l'establit i publicat en cadascuna de les escoles oficials d'idiomes. La prova d'expressió i interacció oral podrà tindre lloc abans de les destreses escrites.  
5. Una vegada impartides les 120 hores lectives en els cursos dels diferents nivells en què siga necessària la superació de la prova de certificació, la direcció d'estudis podrà determinar el calendari de realització de la destresa d'expressió i interacció oral. Es tindrà en compte, a l'hora d'organitzar l'esmentada prova, donar prioritat, per necessitats organitzatives, als idiomes valencià i anglés.  
6. L'ordre de la convocatòria per a la de realització de la destresa d'expressió i interacció oral començarà per la lletra B, seguint l'ordre alfabètic dels cognoms, tal com arreplega la resolució de 10 d'abril de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es determina la lletra per a fixar l'ordre d'intervenció dels aspirants a totes les proves selectives.  
7. Tot l'alumnat de les escoles oficials d'idiomes, en qualsevol de les seues modalitats, podrà realitzar les proves de la convocatòria extraordinària, en la qual només s'haurà d'examinar de les destreses no superades en la convocatòria ordinària.  
8. Tots els candidats de les proves de certificació hauran de realitzar la prova de la convocatòria extraordinària en la mateixa escola on van realitzar la prova de la convocatòria ordinària.  
  
Segon. Condicions generals  
1. De conformitat amb el que disposa la normativa vigent, per a inscriure's en la prova de certificació serà requisit imprescindible tindre setze anys complits l'any natural en què se celebre la prova.  
  
2. La matriculació en la prova de certificació no exigeix haver cursat cap ensenyament previ en les escoles oficials d'idiomes.  
3. Per a formalitzar la matrícula en la prova de certificació en qualsevol escola oficial d'idiomes de la Comunitat Valenciana, l'alumnat no matriculat en el curs 2017-18 en el nivell i idioma de la prova haurà de pagar la taxa que corresponga, amb els descomptes que preveu la normativa, independentment de la forma d'accés a aquesta convocatòria.  
  
4. Els candidats no matriculats en el curs 2017-2018 en les escoles oficials d'idiomes o aquell alumnat matriculat que desitge realitzar la prova de certificació en un nivell diferent del nivell que cursa, ha de fer la matriculació per via telemàtica, ha d'abonar la taxa corresponent a aquest efecte i ha de presentar en el centre la documentació requerida en el període que estableix la present resolució.  
5. La matrícula no es considera formalitzada fins que l'escola oficial d'idiomes no rep tota la documentació necessària i valida l'alta. L'alumnat que no porte a l'escola la documentació en el termini establit, perd el dret a la realització de les proves de certificació.  
  
6. La matriculació en la prova de certificació pot comportar l'enregistrament de la prova corresponent a la destresa d'expressió i interacció oral. El material enregistrat no podrà ser reproduït amb finalitats distintes de l'avaluadora.  
7. Estar matriculat en una escola oficial d'idiomes no comporta la inscripció automàtica a la prova de certificació en els cursos en què siga necessària la seua superació (segons cursos dels nivells A2, B1 i B2, així com els nivells C1 i C2). Aquest alumnat haurà de formalitzar la inscripció, exclusivament per via telemàtica i en el període que estableix la present resolució.  
8. L'alumnat matriculat durant el curs 2017-2018 en una determinada escola oficial d'idiomes no podrà presentar-se a la prova de certificació, en qualitat d'alumne no matriculat, en cap altra escola oficial d'idiomes de la Comunitat Valenciana en el mateix idioma o idiomes en què ja està matriculat com a alumne oficial. En cas que l'alumne haja presentat renúncia a la seua matrícula oficial en un idioma o idiomes i haja sigut acceptada, podrà matricular-se en la prova de certificació d'aquest idioma o idiomes en qualsevol escola oficial d'idiomes de la Comunitat Valenciana com a alumne no matriculat.  
9. Així mateix, l'alumnat matriculat durant el curs 2017-2018 en una de les escoles oficials d'idiomes de la Comunitat Valenciana que desitge matricular-se d'un altre idioma o nivell diferent d'aquell que cursa, haurà de realitzar la matrícula en el mateix període que l'alumnat no matriculat.  
10. Segons la normativa vigent, els ciutadans de qualsevol nacionalitat podran matricular-se en un idioma estranger diferent de l'oficial del país on van realitzar la seua escolarització obligatòria.  
11. Així mateix, l'alumnat matriculat en les escoles oficials d'idiomes que cursa ensenyaments en els primers cursos dels diferents nivells podrà presentar-se a la prova de certificació del mateix idioma que cursa, amb la renúncia condicionada prèvia a la seua matrícula oficial en el moment de formalitzar la matrícula per a la prova de certificació, i podrà continuar assistint a les classes presencials del grup en què es va matricular en el curs vigent, fins a la finalització de la docència, segons el calendari escolar. En cas de superar la prova de certificació, podrà matricular-se en les mateixes condicions de prioritat de l'alumnat matriculat, en el nivell següent al que ha superat. En cas de no superar-la, podrà presentar-se a la convocatòria extraordinària de la mateixa prova de certificació, i perdrà el dret a presentar-se a la convocatòria extraordinària del curs del qual ha fet la renúncia condicionada.  
  
12. Aquesta renúncia condicionada s'aplicarà també a l'alumnat que, matriculat en l'últim curs dels nivells en què siga necessària la superació de la prova de certificació, desitge presentar-s'hi en un nivell superior diferent del nivell en què està matriculat. En cas de superar la prova de certificació, podrà matricular-se en les mateixes condicions de prioritat d'un alumne matriculat, i en cas de no superar-la es podrà matricular del mateix curs no superat.  
13. L'alumnat no matriculat en l'escola oficial d'idiomes durant el curs 2017-2018, o amb renúncia condicionada de matrícula que supere tres de les quatre destreses de la prova de certificació podrà matricular-se en segon curs del mateix nivell que no ha superat en la convocatòria extraordinària, sense la necessitat de fer la prova de nivell. En el cas de l'alumnat no matriculat, haurà de fer la preinscripció prèviament.  
  
14. L'alumnat no matriculat en l'escola oficial d'idiomes durant el curs 2017-2018 i matriculat per a realitzar la prova de certificació en la modalitat lliure podrà ser reubicat per a la seua realització en una altra seu diferent de la sol·licitada, en funció dels recursos tant humans com d'aforament de la seu sol·licitada inicialment, atesos els criteris següents:  
- Província de residència a la Comunitat Valenciana.  
- Major proximitat a la seu sol·licitada.  
- Província sol·licitada.  
En cada escola oficial d'idiomes es podrà consultar la llista d'alumnat matriculat en la prova de certificació, així com la seu assignada a cada un dels candidats, en cas d'haver sigut reubicat.  
  
Tercer. Inscripció de l'alumnat matriculat en el curs 2017-2018  
1. L'alumnat que, al llarg del curs acadèmic 2017-2018, estiga matriculat en les escoles oficials d'idiomes de la Comunitat Valenciana en l'últim curs de nivell A2, en l'últim curs de nivell B1, en l'últim curs de B2 o en els nivells C1 o C2, podrà inscriure's per a realitzar la prova de certificació corresponent en l'escola oficial d'idiomes on cursa els seus estudis; tot això, a excepció de l'alumnat que, acollint-se al que disposa l'article 9 de l'Ordre de 31 de gener de 2008, de la Conselleria d'Educació, per la qual es regula l'avaluació i promoció dels ensenyaments d'idiomes de règim especial a la Comunitat Valenciana, haja renunciat a la matrícula. Aquesta inscripció es farà exclusivament per via telemàtica i estarà exempta del pagament de taxes.  
  
2. El període perquè aquest alumnat s'inscriga en la prova de certificació comprendrà des de les 09.00 hores del dia 12 de febrer fins a les 15.00 hores del dia 23 de febrer de 2018.  
3. Finalitzat el termini d'inscripció, les escoles oficials d'idiomes de la Comunitat Valenciana faran públiques les llistes provisionals de l'alumnat inscrit en la prova de certificació el dia 2 de març de 2018. Els candidats exclosos disposaran d'un termini de 10 dies hàbils per a poder esmenar la causa que haja motivat la seua exclusió. Així mateix, aquells candidats que hagen detectat errors en les seues dades hauran de comunicar-ho a la secretaria del centre per escrit en el mateix termini, per a la seua esmena. Les reclamacions, si és el cas, es dirigiran al director o directora de l'escola oficial d'idiomes corresponent.  
4. Esmenades les errades i exposades en el tauler d'anuncis les llistes definitives de l'alumnat inscrit en la prova de certificació, les escoles oficials d'idiomes, amb anterioritat al dia 22 de març de 2018, traslladaran, en suport digital, al Servei d'Idiomes i Programes Europeus de la Direcció General de Política Lingüística i Gestió del Multilingüisme, un informe estadístic amb el nombre d'alumnat inscrit per idioma i nivell.  
  
  
Quart. Matriculació de l'alumnat no matriculat o amb renúncia en el curs 2017-2018  
1. Per a poder matricular-se en la prova de certificació, l'alumnat no matriculat en les escoles oficials d'idiomes durant el curs acadèmic 2017-2018, o que ha renunciat a la matrícula, haurà de fer la matrícula per via telemàtica, així com presentar necessàriament en la secretaria de l'escola oficial d'idiomes, dins el termini establit, el justificant del pagament bancari juntament amb la documentació sol·licitada perquè, d'aquesta manera, quede formalitzada la matrícula.  
2. El període de matriculació telemàtica d'aquest alumnat en la prova de certificació comprendrà des de les 09.00 hores del dia 26 de febrer de 2018 fins a les 14.00 hores del dia 20 de març de 2018.  
3. Es podrà aportar a la secretaria del centre el justificant del pagament bancari de la taxa i la documentació sol·licitada, des del dia 27 de febrer de 2018 fins al dia 23 de març de 2018.  
4. Finalitzat el termini de matriculació, les escoles oficials d'idiomes faran públiques les llistes provisionals de l'alumnat matriculat en la prova de certificació el dia 26 de març de 2018. Els candidats exclosos disposaran d'un termini de 10 dies hàbils per a poder esmenar la causa que haja motivat la seua exclusió. Així mateix, aquells candidats que hagen detectat errors en les seues dades hauran de comunicar-ho a la secretaria del centre per escrit en el mateix termini, per a la seua esmena. Les reclamacions, si és el cas, es dirigiran al director o directora de l'escola oficial d'idiomes corresponent.  
5. Esmenades les errades i exposades en els taulers d'anuncis les llistes definitives de l'alumnat matriculat en la prova de certificació, el dia 16 d'abril de 2018, les escoles oficials d'idiomes, amb anterioritat al 18 d'abril de 2018, traslladaran en suport digital al Servei d'Idiomes i Programes Europeus de la Direcció General de Política Lingüística i Gestió del Multilingüisme un informe estadístic amb el nombre d'alumnes matriculats per idioma i nivell.  
  
Cinqué. Documentació a aportar per a formalitzar la matricula en la modalitat lliure  
1. Una vegada realitzada la matrícula per via telemàtica, per a formalitzar-la definitivament és imprescindible entregar en la secretaria de l'escola oficial d'idiomes, des de les 09.00 h del dia 27 de febrer fins a les 14.00 h del dia 23 de març, la documentació següent:  
- Justificant del pagament bancari (obligatori).  
- Fotocòpia del DNI, NIE o passaport (obligatori).  
- Una fotografia de carnet actualitzada (obligatori).  
- Fotocòpia compulsada del títol de família nombrosa (si és procedent).  
- Fotocòpia compulsada del títol de família monoparental (si és procedent).  
- Víctimes de violència de gènere: resolució judicial o administrativa (si és procedent).  
- Discapacitat: certificació oficial expedida per l'òrgan competent de Benestar Social (si és procedent).  
- Víctimes de terrorisme, acreditat pel ministeri amb competències en aquesta matèria (si és procedent).  
- Annex III per a sol·licitar l'adaptació de la prova per necessitats especials i el corresponent certificat acreditatiu expedit per l'administració competent (si és procedent)  
- Altres, amb la corresponent acreditació oficial (si és procedent).  
  
2. Alumnat estranger:  
Els ciutadans de qualsevol nacionalitat podran matricular-se en un idioma estranger diferent de l'oficial del país en què van realitzar la seua escolarització obligatòria.  
Si hi ha coincidència entre la llengua pròpia del país del qual és nacional i la llengua de la qual desitgen examinar-se, hauran d'aportar un certificat oficial, o a falta d'això, una declaració jurada en què s'acredite la llengua en què va realitzar la seua escolarització obligatòria.  
  
Sisé. Alumnat de That's English!  
1. L'alumnat matriculat en el mòdul 4 de That's English! podrà inscriure's per a la realització de la prova de certificació de nivell A2 si ha superat aquest mòdul; de la mateixa manera, l'alumnat matriculat en el mòdul 8 de That's English! podrà inscriure's per a la realització de la prova de certificació de nivell B1, en cas d'haver superat aquest mòdul. L'alumnat matriculat en el mòdul 12 de That's English! podrà inscriure's per a la realització de la prova de certificació de nivell B2, en cas d'haver superat aquest mòdul.  
2. Per a facilitar que aquest alumnat puga presentar-se a la prova de certificació corresponent a la convocatòria 2018, l'última avaluació (de la segona convocatòria) es realitzarà amb anterioritat a l'inici de la celebració de la prova de certificació de nivell A2, B1 i B2 respectivament.  
  
3. El període d'inscripció, exclusivament per via telemàtica, per a aquest alumnat serà des de les 09.00 hores del 21 de maig fins a les 15.00 hores del 22 de maig de 2018.  
  
Seté. Alumnat amb necessitats educatives especials  
Per tal d'adaptar la durada i les condicions de realització de la prova de certificació a les característiques de l'alumnat amb necessitats educatives especials, aquest alumnat haurà d'acreditar, en el mateix moment d'efectuar la inscripció o la matrícula, la seua discapacitat per mitjà del certificat acreditatiu expedit per l'administració competent, tal com indica l'article 13 de l'Ordre de 10 de març de 2008, de la Conselleria d'Educació, així com sol·licitar expressament el tipus d'adaptació que necessita presentant la sol·licitud de l'annex III d'aquesta resolució.  
  
Les escoles oficials d'idiomes que hagen matriculat alumnes amb necessitats educatives especials remetran al Servei d'Idiomes i Programes Europeus les sol·licituds dels interessats juntament amb els certificats presentats i un llistat amb la relació dels sol·licitants i l'adaptació requerida, en format digital, en un termini màxim de 7 dies després de la finalització del període d'inscripció i matriculació.  
Una vegada estudiades les sol·licituds i la documentació aportada, seran comunicades les adaptacions autoritzades, si és procedent, a cada escola oficial d'idiomes en què es realitzarà la prova de certificació.  
  
  
Huité. Devolució dels drets d'examen  
De conformitat amb el que estableix l'article 1.2-6 de la Llei 20/2017, de 28 de desembre, de la Generalitat, de taxes, serà procedent la devolució de la taxa quan s'haja ingressat amb caràcter previ a la utilització del domini públic, a la prestació del servei o a la realització de l'activitat de la qual es tracte i aquesta utilització, prestació o realització no tinga finalment lloc per causes no imputables, directament o indirectament, al subjecte passiu.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Investigació, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de febrer de 2018.- El director general de Política Lingüística i Gestió del Multilingüisme: Rubén Trenzano Juan.  
  
  
  
ANNEX III  
Sol·licitud d'adaptació de les proves per a persones   
amb necessitats educatives especials  
  
NIF/NIE  
Nom Cognoms  
Telèfon  
EOI  
Idioma Nivell  
  
1. Tipus de discapacitat  
 Discapacitat sensorial auditiva  
 Discapacitat sensorial visual  
 Discapacitat motriu  
 Discapacitat psíquica  
 Trastorns de la personalitat o de la conducta, TDA, TDA-H, TEA  
  
2. Part de l'examen de la qual sol·licita una adaptació  
 Expressió i interacció escrita  
 Comprensió escrita  
 Expressió i interacció oral  
 Comprensió oral  
  
3. Tipus d'adaptacions sol·licitades  
 Ampliació del temps per a realitzar les proves  
 Alternatives als formats habituals d'examen: cos lletra augmentada  
 Alternatives als formats habituals d'examen: edició sense graelles, imatges  
 Alternatives als formats habituals d'examen: Braille  
 Alternatives als formats habituals d'examen: text en RTF  
  
 Suports tècnics: màquina Perkins, realització de la prova amb ordinador  
 Suports tècnics: auriculars  
 Accessibilitat a les instal·lacions i de l'aula  
 Accessibilitat: mobiliari adaptat  
 Ubicació especial a l'aula per a realitzar la prova, il·luminació de l'aula  
 Activitats o pauses necessàries per prescripció mèdica  
 Exempció d'una part de la prova  
  
4. Observacions:  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
\_\_\_\_\_\_\_\_\_\_\_\_\_\_\_\_\_\_, \_\_\_\_\_ de\_\_\_\_\_\_\_\_\_\_\_\_ de 20\_\_\_\_  
  
Signat:  
  
\* No es trametrà cap sol·licitud sense la corresponent documentació justificativa: certificat acreditatiu expedit per l'administració competent que s'haurà de presentar juntament amb aquesta sol·licitud dins del termini establit.